2022. gada 23. janvārī

Latvijas komanda izcīna Eiropas čempionu titulu

53. FIL Eiropas čempionāts un Eberspächer pasaules kausa devītais posms noslēdzās ar komandu stafeti, kurā Latvijas valstsvienību pārstāvēja Elīna Ieva Vītola, Kristers Aparjods un Mārtiņš Bots/Roberts Plūme.

Latvijas komanda uzrādīja absolūti labāko rezultāto – 2:47.101 minūtes, par 0.127 sekundēm apsteidzot Vācijas izlasi ar Nātāliju Gaizenbergeri (Natalie Gaisenberger), Johanesu Ludvigu (Johannes Ludwig) un Eggertu/Benekenu (Eggert/Benecken) tās sastāvā. Trešajā vietā Krievijas komanda [+0.675].

Komandu stafetes kopvērtējumā Latvijai ar 425 punktiem otrā vieta. Pasaules kausa kopvērtējuma uzvarētāji – Vācija, kuriem sešās komandu stafetēs izcīnīti 476 punkti. Savukārt ar 360 punktiem trešajā vietā Austrijas izlase.

*Eberspächer pasaules kausa devītais posms un 53. FIL Eiropas čempionāts*

|  |  |  |  |
| --- | --- | --- | --- |
| Vieta | Sportisti | Valsts | Rezultāts |
| 1. | E. I. Vītola, K. Aparjods, Bots/Plūme | Latvija | 2:47.101 |
| 2. | N. Gaizenbergere, J. Ludvigs, Eggert/Benecken | Vācija | +0.127 |
| 3. | T. Ivanova, R. Repilovs, Bogdanovs/Prokhorovs | Krievija | +0.675 |

Trešdien, 26. janvārī Latvijas komanda izlidos uz Pekinu, lai no 5. līdz 10. februārim cīnītos par godalgām XXIV Ziemas olimpiskajās spēlēs Pekinā.

Informāciju sagatavoja:

Ieva Ose

LKSF sabiedrisko attiecību speciāliste

Tel. +371 282 66 456